PREDKLADACIA SPRÁVA

	Dňa 13. februára 2002 schválila vláda Slovenskej republiky materiál predkladaný predsedom povereným riadením Správy štátnych hmotných rezerv SR „ Návrh plánu obmien a zámien komodít hmotných rezerv na rok 2002“. K návrhu prijala vláda Slovenskej republiky uznesenie č. 146, ktoré v bode B.3, ukladá predsedovi poverenému riadením Správy štátnych hmotných rezerv SR predložiť na rokovanie vlády na schválenie Plán obmien a zámien komodít hmotných rezerv na rok 2003 v termíne do 30. januára 2003.

Návrh na zmenu uznesenia vychádza  z ekonomickej požiadavky aktívnejšie a pružnejšie reagovať na aktuálny cenový vývoj dotknutých komodít štátnych hmotných rezerv s cieľom minimalizovania cenových rozdielov súvisiacich s obmenami a zámenami.

Flexibilita a účinnosť týchto krokov je zabezpečená tým, že v kompetencii predsedu povereného riadením Správy štátnych hmotných rezerv SR bude komplexné posúdenie a následné schválenie aktualizovaného a objektivizovaného  Plánu obmien a zámien komodít štátnych hmotných rezerv v súlade so schváleným Zoznamom položiek hmotných rezerv ich minimálnych limitov a orientačných cieľových stavov na roky 2003-2004, v zmysle uznesenia vlády Slovenskej republiky č. 824 zo dňa 17. júla 2002 bod B.4.

Predkladaný návrh na zrušenie bodu B.3 uznesenia vlády SR nemá dopad na množstevnú a sortimentnú skladbu štátnych hmotných rezerv, schválených vládou SR uznesením č. 824 zo 17. júla 2002.